Document ID: 32011D0379

A BIZOTTSÁG VÉGREHAJTÁSI HATÁROZATA
(2011. június 27.)
a tagállamok kifizető ügynökségeinél 2011 májusában felmerülő kiadásoknak az EMGA havi kifizetései keretében történő teljesítéséről
(az értesítés a C(2011) 4497. számú dokumentummal történt)
(2011/379/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (1) és különösen annak 15. cikke (2) bekezdésére és 16. cikkére,
tekintettel az 1290/2005/EK tanácsi rendeletnek az EMGA és az EMVA keretében a kifizető ügynökségek számlavezetésére, a kiadásigazoló és a bevételi nyilatkozatokra, valamint a kiadások visszatérítési feltételeire vonatkozó részletes alkalmazási szabályairól szóló, 2006. június 21-i 883/2006/EK bizottsági rendeletre (2) és különösen annak 9. cikkére,
a mezőgazdasági alapok bizottságával való konzultációt követően,
mivel:
(1)
Az 1290/2005/EK rendelet 14. cikkének (1) bekezdése és 15. cikkének (2) bekezdése értelmében a Bizottság határoz az akkreditált kifizető ügynökségeknél egy adott referencia-időszakban az Európai Mezőgazdasági Garanciaalap (EMGA) keretében felmerülő kiadásoknak a tagállamok számára történő visszatérítésére szánt havi kifizetésekről, és rendelkezésre bocsátja a szükséges forrásokat. A Bizottság a tagállamok által az 1290/2005/EK rendelet 8. cikkének (1) bekezdése és a 883/2006/EK rendelet 4. cikke értelmében közölt információk alapján határoz.
(2)
Az 1290/2005/EK rendelet 17. cikkének (1) és (2) bekezdése értelmében a Bizottság - a szóban forgó rendelet 30. és 31. cikkében említett, a záróelszámolás keretében meghozandó határozatok sérelme nélkül - csökkentheti vagy átmenetileg felfüggesztheti a tagállamoknak folyósított havi kifizetéseket, amennyiben az általuk benyújtott kiadásigazoló nyilatkozatok és információk alapján nem tudja megállapítani, hogy a lekötött pénzeszközök megfelelnek-e az alkalmazandó közösségi szabályoknak. Mielőtt ilyen intézkedést hozna, a Bizottság köteles az érintett tagállamoknak lehetőséget biztosítani észrevételeik benyújtására.
(3)
A Bizottságnak ügyelnie kell arra, hogy a tagállamok - kiadásaik szabályszerűségének bizonyságául - betartsák a közösségi jogszabályokban előírt azon feltételeket és határidőket, amelyek a kedvezményezetteket megillető támogatások, illetve juttatások kifizetésére vonatkoznak. Az 1290/2005/EK rendelet 16. cikke értelmében nem támogathatók a közösségi jogszabályokban előírt határidőkön túl teljesített kiadások. Ennek megfelelően a Bizottságnak - a kifizetés során felmerült késedelem mértékével arányosan, a 883/2006/EK rendelet 9. cikkének (1) és (2) bekezdésében foglalt rátákat alkalmazva - csökkentenie kell a tagállamok számára odaítélt havi kifizetések összegét és ki kell igazítania a csökkentés pénzügyi hatását. Az említett rendelet 9. cikkének (3) bekezdése értelmében azonban az előírtnál alacsonyabb vagy nulla csökkentési rátát alkalmaz, ha egyes célprogramoknál különleges irányítási körülmények merülnek fel, vagy ha az érintett tagállamok megalapozott indokokkal szolgálnak.
(4)
A Bizottság megállapította, hogy Belgium, Németország, Írország, Görögország, Spanyolország, Franciaország, Olaszország, Hollandia, Portugália, Románia, Szlovákia és az Egyesült Királyság 2011. március 31-ig teljesített kiadásainak egy része az előírt határidőn túl valósult meg.
(5)
A Bizottság úgy ítéli meg, hogy Belgium, Németország, Franciaország, Hollandia és az Egyesült Királyság esetében egyes célprogramoknál különleges irányítási körülmények merültek fel, illetve az országok megalapozott indoklással szolgáltak, ezért lehetőség van kisebb, illetve nulla értékű csökkentési ráta alkalmazására, az alábbiakban részletezettek szerint.
(6)
A kitűzött határidőn túl teljesített kifizetések összegét le kell vonni az érintett tagállamok számára folyósítandó havi kifizetések összegéből: 13 215,75 EUR Írország esetében, 1 599 146,78 EUR Görögország esetében, 1 678 840,21 EUR Spanyolország esetében, 6 820 961,97 EUR Franciaország esetében, 1 238 597,55 EUR Olaszország esetében, 1 840 302,79 EUR Portugália esetében, 82 816,73 EUR Románia esetében, 346 334,22 EUR Szlovákia esetében és 156 316,53 EUR az Egyesült Királyság esetében.
(7)
Az érintett tagállamokat értesítették a javasolt levonásokról. Felkérték őket, hogy nyújtsanak tájékoztatást és ismertessék álláspontjukat. A levonások kiszámítása a Bizottsághoz beérkezett információk alapján történt,
ELFOGADTA EZT A HATÁROZATOT:
1. cikk
A tagállamok kifizető ügynökségeinél az EMGA keretében 2011 májusában felmerülő kiadások fedezésére szánt havi kifizetések összege a mellékletben szereplő táblázatban foglaltak szerint kerül megállapításra.
Ez a határozat nem sérti a záróelszámolási és szabályszerűségi záróelszámolási eljárások, illetve az 1290/2005/EK rendelet 17. és 17a. cikkében meghatározott eljárások keretében esetleg hozandó későbbi bizottsági határozatokat.
2. cikk
Ennek a határozatnak a tagállamok a címzettjei.
Kelt Brüsszelben, 2011. június 27-én.

Labels: 18
15
19